proxectonos/corpus_dominio_legal_administrativo_tmp huggingface dataset:
DH. W36.53179. SOLICITUDE DE MANUELA VEDE ARCA DE AUTORIZACIÓN DE OBRAS PARA CONSTRUCIÓN PISCINA NO LUGAR DA CASIÑA PARROQUIA DE ARCOS (CUNTIS)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 29/06/2016)

As obras solicitadas consisten na construción de piscina de 9 x 4,5 m, de planta rectangular, na finca núm.93 do polígono 52 do catastro de rústica de Cuntis, (ref. catastral 36015C502000930000BE), a unha distancia mínima de 5,64 do rego Freixiño. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 31 de maio de 2016.—O xefe da Área de Autorizacións e Concesións, Kevin Fabian Pedrejon Ariñez.
ACORDO PLENARIO REGULAMENTO DA AGRUPACIÓN DE VOLUNTARIOS DE EMERXENCIAS E PROTECCIÓN CIVIL
ADMINISTRACIÓN LOCAL — Municipal — Mondariz (Ordenanzas e Regulamentos, 13/04/2016)

O Pleno do concello de Mondariz en sesión de 2 de Abril de 2016 aprobou inicialmente o Regulamento da Agrupación de Voluntarios de Emerxencias e Protección Civil dos concellos integrados na Agrupación Oitavén-Tea, e en cumprimento do disposto nos artigos 49 e 70.2 da Lei Reguladora de Bases de Réxime Local, e no artigo 56 do Texto Refundido das Disposicións Legais vixentes en materia de réxime local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o acordo. Mondariz 2 de abril de 2016.—O Alcalde, Xoán Carlos Montes Bugarín.
APROBACIÓN INICIAL PRESUPUESTO 2017
ADMINISTRACIÓN LOCAL — Municipal — Mos (Presupostos e cadros de persoal, 13/12/2016)

Polo Pleno deste Concello, en sesión de 28.11.2016, aprobouse inicialmente o Orzamento Xeral deste Concello para o exercicio 2017. Xa que logo, de conformidade co previsto polo art.169 do R. D. Lexislativo 2/2004 polo que se aproba o Texto Refundido da Lei de Facendas Locais, e segundo os arts.90 e seguintes da Lei 7/1985 de Bases de Réxime Local, expóñense ao público os devanditos expedientes por un prazo de 15 días hábiles contados a partir do seguinte ao desta publicación. Deste xeito, os expedientes completos permanecerán a disposición dos interesados para que os poidan consultar na Secretaría Xeral da Corporación, e formular as alegacións que teñan por convintes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anteriormente referida, o acordo da aprobación inicial entenderase elevado a aprobación definitiva, entrando en vigor o sinalado Orzamento Xeral, logo da súa publicación no B. O. P. na forma legalmente establecida. Mos, a 29.11.2016.—A Alcaldesa, Nidia Arévalo Gómez.
EXPOSICIÓN AO PÚBLICO E COBRANZA EN VOLUNTARIA DO PADRÓN DO IVTM 2016
ADMINISTRACIÓN LOCAL — Municipal — Fornelos de Montes (Recadación, 02/02/2016)

O padrón queda exposto ó público na casa consistorial durante o prazo de trinta días, contado a partir da publicación do correspondente anuncio no "Boletín Oficial da provincia, anuncio que ten carácter de notificación colectiva ó abeiro do previsto no artigo 62 da Lei 58/2003, de 17 de decembro, xeral tributaria. Durante o dito prazo os interesados poderán examinalo e formular, contra os actos que se notifican, a teor do artigo 14 do texto refundido da Lei reguladora das facendas locais, ante a xunta de goberno, o recurso de reposición. Contra a resolución recaída no recurso de reposición poderán interpor, recurso contencioso-administrativo, no prazo de dous meses, contados dende o día seguinte ó da notificación de dita resolución. Se non recaese resolución no prazo de un mes dende a formulación do recurso de reposición, entenderase desestimado. Non obstante, si se considera conveniente, poderán utilizar ou exercitar calquera outro recurso que estimen oportuno. De conformidade co previsto no artigo 62 da Lei 58/2003, de 17 de decembro, comunícase ós contribuíntes afectados que o período de pago en voluntaria queda establecido do 16 de febreiro de 2016 ó 15 de abril de 2016. O pago poderá realizarse na sucursal de ABANCA en Fornelos de Montes. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción da recarga correspondente e demais conceptos esixibles tal e como se fixan nos artigos.26, 28 e 161 da Lei 58/2003 xeral tributaria. Fornelos de Montes, 22 de xaneiro de 2016.—O Alcalde, Emiliano Lage Rodríguez.
APROBACIÓN INICIAL DA MODIFICACIÓN DO REGULAMENTO REGULADOR DO S. A. F. E DA TAXA POLA RESTACIÓN DO SERVIZO NO CONCELLO DE FORCAREI
ADMINISTRACIÓN LOCAL — Municipal — Forcarei (Ordenanzas e Regulamentos, 11/01/2016)

O Pleno Municipal na sesión ordinaria do 17 de decembro de 2015, acordou a modificación: De conformidade co establecido no artigo 49 da Lei 7/1985, de 2 de abril, Reguladora das Bases de Réxime Local, e no artigo 17 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais, o dito expediente está exposto na Secretaría Xeral do Concello durante o prazo de trinta días contados dende o día seguinte ao da publicación do presente anuncio, aos efectos da presentación de reclamacións ou suxestións ou suxerencias por parte dos interesados. De non presentarse ningunha reclamación durante o período sinalado, o Regulamento considerarase definitivamente aprobado. Forcarei, a 18 de decembro de 2015.—A Alcaldesa, Belén Cachafeiro Anta.
APROBACIÓN INICIAL REGULAMENTO ORGÁNICO PARTICIPACIÓN CIDADÁ DO CONCELLO DE CAMBADOS
ADMINISTRACIÓN LOCAL — Municipal — Cambados (Ordenanzas e Regulamentos, 26/04/2016)

O Pleno do Concello, en sesión ordinaria celebrada o 31 de marzo de 2016, acordou aprobar inicialmente o Regulamento Orgánico Participación cidadá do Concello de Cambados. De conformidade co previsto no artigo 49 da Lei 7/1985, de 2 de abril, Reguladora das Bases de Réxime Local, ábrese un período de información pública por espazo de 30 días para presentación de reclamacións e suxerencias. No caso de que non se presentase ningunha reclamación ou suxerencia, entenderáse definitivamente adoptado o acordo ata entón provisional, entrando en vigor no prazo dun mes a contar dende a publicación do texto íntegro. En Cambados a 6 de abril de 2016.—A Alcaldesa, Fátima Abal Roma.
APROBACIÓN INICIAL DA ADDENDA 02/16 AO INVENTARIO DE CAMIÑOS
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 28/09/2016)

O Pleno da Corporación Municipal na sesión ordinaria de data 31 de agosto de 2016, aprobou inicialmente da ADDENDA 02/16 ao Inventario de Camiños do Concello do Porriño, mediante acordo que ten o seguinte contido literal: APROBACIÓN INICIAL DA ADDENDA 02/16 AO INVENTARIO DE CAMIÑOS “A instancia de parte da veciñanza e vistos os informes do equipo redactor do Inventario Municipal dos Viais dos Núcleos Rurais do Concello do Porriño e os informes da Arquitecta Municipal, proponse iniciar o expediente de addenda núm.02/16 ao Inventario Municipal que consiste na proposta dos seguintes: 1.- Incorporación camiño no lugar de Casal-Budiño, ao Inventario Municipal de Camiños Públicos en Núcleos Rurais do Concello do Porriño solicitado por NURIA MARTÍNEZ VIDAL, sendo o mesmo informado FAVORABLE para a súa incorporación co número 6551.2.- Incorporación camiño no lugar de Vilafría-Atios, ao Inventario Municipal de Camiños Públicos en Núcleos Rurais do Concello do Porriño solicitado por JOSÉ PEREIRA SÁNCHEZ, sendo o mesmo informado FAVORABLE para a súa incorporación co número 1401.” O que se fai público para o xeral coñecemento para que os interesados presenten as alegacións, reclamacións e suxestións que estimen convenientes, en cumprimento do estipulado pola lexislación vixente, polo que se somete o expediente a información pública por un prazo de 30 DIAS mediante publicación no Boletín Oficial da Provincia de Pontevedra, no Taboleiro de Edictos e na páxina web do Concello. O Porriño, a 7 de setembro de 2016.—A Alcaldesa, Eva García de la Torre.
DH. A36.41750 SOLICITUDE DE CONCESIÓN DE AUGAS PÚBLICAS PRESENTADA POR JOSÉ PIÑEIRO EIRAS (VALGA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 28/11/2016)

D. Rodrigo Alonso Araquistain Gimena, co DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: As obras solicitadas consisten na captación de auga do Río Valga para abastecemento de piscina situada na parcela 33 pol.8 C. Urbana, a uns 60 m. aproximadamente. A captación efectúase no estribo dereito do río, na parc.9105 pol.18 C. Rústica, mediante a colocación dunha tubaxe de 50 mm. de diámetro no leito do río, sen obra, que discorre baixo a estrada PO-548 a través dunha canalización en formigón existente de derivación de caudal cara muíño en desuso, que continúa por debaixo da parcela 32 pol.8 C. Rústica ata unha arqueta situada, na parcela 33, á entrada do recinto da piscina, onde se instalará bomba de impulsión de caudal e o contador homologado. Dende a arqueta parte tubaxe para encher a piscina, con medidas 8,8 x 6,9 m. e 60 m3 de capacidade. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Valga (Pontevedra) ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Santiago de Compostela, a 4 de novembro de 2016.—O Xefe do Servizo Territorial, Ángel Gómez Rey.
CONVOCATORIA POR PROCEDEMENTO ABERTO PARA TRAMITACIÓN URXENTE DA ADXUDICACIÓN DO CONTRATO DE OBRAS "URBANIZACION PLAN ESPECIAL DE DOTACIÓNS PARA CENTRO DOCENTE DE ENSINO SECUNDARIO EN ARCADE"
ADMINISTRACIÓN LOCAL — Municipal — Soutomaior (Contratos administrativos, 30/09/2016)

De conformidade coa Resolución da Alcaldía de data 16 de setembro de 2016, por medio do presente anuncio efectúase convocatoria do procedemento aberto, atendendo á oferta económicamente más ventaxosa, tramitación urxente, con varios criterios de adxudicación, para a adxudicación do contrato de obras de “Urbanizacion Plan Especial de Dotacions para Centro Docente de ensino Secundario en Arcade (Soutomaior), conforme aos siguientes datos: Datos xerais e datos para a obtención da información: d) Número de expediente: 1059/2016 Os sinalados na clausula 15.1 do PCAP. Diferenciaranse duas fases da valoracion das ofertas: 1ª FASE: Sobre B "Referencias técnicas, criterios non avaliables de forma autómatica". 1. Programa de traballo.2. Plan de Seguridade e Saude.3. Programa de actuacion ambiental.4. Plan de control interno de calidade. As empresas que non superen a puntuación mínima de 16 puntos na FASE 1 coa suma da puntuación correspondiente aos criterios de valoración correspondentes ó sobre B, non continuarán no proceso selectivo.2ª FASE: Sobre C "Oferta económica e demais referencias avaliables automaticamente". Oferta económica e % de control de calidade externo.263.887,10 euros (IVE excluido). a) Importe Neto: 263.887,10 euros. b) Importe do IVE (21%): 55.416,29. c) Importe total: 319.303,39 euros. Provisional: Non se esixe. Definitiva 5% importe adxudicación (sen IVE). a) Solvencia económica e financeira: Acreditarase por calquera dos seguintes medios: b) Solvencia técnica profesional Acreditarase por calquera dos seguintes medios: c) Otros requisitos específicos: non d) Contratos reservados: non Máximo 5.000 € Lugar de obtención copias do proxecto e pliego: Perfil do contratante do Concello. Copisteria: MAX COPY. C/ Marquesa 6. Pontevedra. maxcopy@hotmail. es Soutomaior, a 16 de setembro de 2016.—O Alcalde, Agustín Reguera Ocampo.
DH. W36.54336. SOLICITUDE DE SIGALTEC S. L. PARA LEGALIZACIÓN DE OBRAS DE CENTRO TRANSFORMACIÓN NA ZONA DE POLICÍA DO REGO MARÍS. NO LUGAR DE VILANOVIÑA, PARADELA, NO CONCELLO DE MEIS.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 31/08/2016)

Sigaltec SL solicita de Augas de Galicia co CIF: Q1500378C, a legalización de obras no lugar de Vilanoviña, Paradela, Concello de Meis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54336 As obras solicitadas consisten na reubicación de centro de transformación na parcela 11452 do polígono 504, de 2,10 x 2,10 m2, e pavimentación na contorna, a una distancia mínima de 70,00 m do regato Marís, no lugar de Vilanoviña, Paradela, Meis (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 22 de agosto de 2016.—O Xefe da Área de Autorizacións e Concesións, Angel Marcial Ferres Fontbote.
CÉDULA DE NOTIFICACIÓN DE RESOLUCIÓN DE EXPEDIENTE DE REPOSICIÓNDA LEGALIDADE URBANÍSTICA PLU (OF) 5/2015
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 06/05/2016)

O Alcalde-Presidente do Concello de Vilanova de Arousa, o día 28 de xaneiro do 2016, ditou resolución pola que se declaran as obras de reconstrución dunha edificación, na Avenida González Besada, no termo municipal de Vilanova de Arousa, provincia de Pontevedra, non legalizables por seren incompatibles co ordenamento xurídico, se ordena a demolición por conta da interesada e a reposición dos terreos afectados ao estado anterior ao inicio das obras, así como o cesamento definitivo dos usos a que desen lugar. A orde de demolición deberá ser executada no prazo de tres meses contados desde a notificación da presente resolución, debendo presentar proxecto de demolición. Ao non poderse realizar a notificación persoal da resolución a Cesar Patricio Drexler Mbacke, mediante esta cédula, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle á interesada a devandita resolución por medio dun anuncio no Boletín Oficial da Provincia. Tendo en conta que, en atención ao previsto no artigo 61 da LRXPAC, o acto non se publica na súa integridade, fáiselle saber á interesada que o texto íntegro da resolución que se notifica se encontra ao seu dispor nas dependencias do Concello de Vilanova de Arousa sitas na Praza do Concello número 1, para a súa consulta no prazo de 10 días hábiles, que se contarán desde o día seguinte ao da publicación desta cédula no Boletín Oficial da Provincia. Transcorrido o devandito prazo, a notificación entenderase producida. Contra a devandita resolución, que pon fin á vía administrativa, a interesada pode interpoñer recurso de reposición no prazo dun mes, contado a partir do día seguinte a aquel en que se producise a notificación, ante o Concello de Vilanova de Arousa, ou ben, se non exerce o seu dereito a presentar recurso potestativo de reposición, pode interpoñer directamente recurso contencioso-administrativo, no prazo de dous meses, ante o xulgado do contencioso-administrativo en cuxa circunscrición radique o inmoble afectado, conforme o disposto no artigo 14.1, regra terceira, da Lei 29/1998, reguladora da xurisdición contencioso-administrativa. Para que conste e lle sirva de notificación á citada interesada, en cumprimento do disposto no artigo 59.5 da citada Lei 30/1992, do 26 de novembro, expido e asino esta cédula. Vilanova de Arousa, a 26 de abril do 2016.—O Alcalde-Presidente.
CORRECCIÓN DE ERROS DETECTADOS NA OFERTA DE EMPREGO PÚBLICO DO CONCELLO DE PONTEVEDRA PARA O ANO 2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 19/01/2016)

Anuncio sobre a corrección de erro na aprobación da Oferta de Emprego Público do Concello de Pontevedra para o ano 2015. A Xunta de Goberno Local do Concello de Pontevedra, na sesión ordinaria que tivo lugar o día 04.01.2016, adoptou o seguinte acordo: A) CORRECCIÓN DE ERROS DETECTADOS NA OFERTA DE EMPREGO PÚBLICO DO CONCELLO DE PONTEVEDRA PARA O ANO 2015 Detectado erro no acordo da Xunta de Goberno Local de data 14/09/2015, de conformidade co establecido no artigo 105.2 da Lei 30/1992, de 26 de decembro, de réxime xurídico das administracións públicas e do procedemento administrativo común, a Xunta de Goberno Local do Concello de Pontevedra, pro unanimidade, acorda: Corrixir o erro producido no acordo da Xunta de Goberno Local de 14/09/2015 polo que se prestaba aprobación a oferta de emprego público do Concello de Pontevedra para o ano 2015 de xeito que no punto primeiro da parte resolutiva: Onde pon: Debe poñer: Pontevedra, a 7.01.2016.—O Alcalde, Miguel Anxo Fernández Lores.
DH. W36.51970. AUTORIZACIÓN DE OBRAS DE RESTAURACIÓN DE MUÍÑOS EN A BESADA, MUÍÑO ALDARIZ, E MUÍÑOS OUTEIRO E BARREIRO, E MUÍÑO DE CURRÁS. SOLICITANTE MANCOMINIDADE DO SALNÉS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 23/02/2016)

A Mancomunidade do Salnés, con DNI P3600041B e enderezo Avda. González Besada, en Vilanova de Arousa, solicita de Augas de Galicia co CIF: Q1500378C, a autorización de obras nos Concellos de Meaño, Sanxenxo e Vilanova de Arousa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.51970 As obras solicitadas consisten nas obras de restauración de muíños en: A Besada na parroquia de Simes concello de Meaño; muíño Aldariz, no lugar de Padriñán e muíños Outeiro e Barreiro, na parroquia de Dorrón no Concello de Sanxenxo; e muíño de Currás, na parroquia de Caleiro no Concello de Vilanova de Arousa. Reconstrución de muros de pedra dos muíños e mais da cuberta de madeira e tella cerámica curva e as portas de madeira. Tamén inclúese a reparación das canalizacións. No Concello de Meaño ademais construción de muro de mampostería e colocación de varanda e tres bancos de madeira e plantación de árbores e arbustos. No Concello de Vilanova de Arousa tamén inclúese o traslado dunha pasarela peonil e o empedrado do treito de viario de acceso ós muíños. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilanova de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de febreiro de 2016.—O Xefe da Área de Autorizacións e Concesións, Shady Tutin Iancu.
APROBACIÓN INICIAL ORDENANZA REGULADORA DA ACTIVIDADE DE OCUPACIÓN DE TERREOS DE USO PÚBLICO CON MESAS E CADEIRAS
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 12/08/2016)

O Pleno do Concello de Vilagarcía de Arousa, en sesión ordinaria celebrada o vinte e oito de xullo de dous mil dezaseis acordou aprobar con carácter inicial a Ordenanza Reguladora da actividade de ocupación de terreos de uso público con mesas e cadeiras. De conformidade co disposto no artigo 49 da Lei 7/1985, Reguladora das Bases de Réxime Local, exponse ao público polo prazo de trinta días, contados a partir do seguinte ao da publicación deste anuncio no Boletín Oficial da Provincia, co fin de que durante este prazo os interesados poidan examinar o expediente nas oficinas da Casa do Concello e presentar contra o mesmo as reclamacións que estimen oportunas. No caso de que non se presenten reclamacións, entenderase definitivamente adoptado o acordo, ata entón provisional, a teor do disposto no artigo 49. c) da Lei 7/1985. Vilagarcía de Arousa, a 29 de xullo de 2016.—O Alcalde, Alberto Varela Paz.
EXECUCIÓN DE TÍTULOS XUDICIAIS 51/2016, NOTIFICACIÓN A REDES EUROMAF, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 29/04/2016)

Fago saber: Que no procedemento EXECUCIÓN DE TÍTULOS XUDICIAIS 51/16, seguidos a instancia de D. EDWIN MIGUEL BORBEL LAMHANDI fronte á empresa REDES EUROMAF, S. L., ditouse a seguinte resolución, da que se achega un extracto: “Auto: Maxistrado-Xuíz D. PATRICK WILLIAM SERVETO URRUTIKOETXEA.—Vigo, once de abril de dous mil dezaséis. Único: D. EDWIN MIGUEL BORBEL LAMHANDI presentou un escrito no cal solicitaba a execución da sentenza con data do 28.01.16 fronte a REDES EUROMAF S. L. (Seguen fundamentos de dereito e parte dispositiva). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a REDES EUROMAF, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, dezaoito de abril do dous mil dezaséis.—O Letrado da Administración de Xustiza.
PADRÓN TAXA AMBULANTES SEGUNDO TRIMESTRE 2016
ADMINISTRACIÓN LOCAL — Municipal — Cangas (Outros documentos, notificacións e informacións públicas, 17/03/2016)

A Alcaldía-Presidencia, mediante Resolución de data 3 de marzo de 2016, “ Primeiro: Aprobar o Padrón da Taxa por aproveitamentos especiais con instalación de postos de venda na vía pública e, en xeral, en bens de dominio público municipal, autorizados ó amparo da Ordenanza Municipal Reguladora da Venda Ambulante no Termo Municipal de Cangas correspondente ao segundo trimestre do exercicio 2016. Segundo: Establécese o período voluntario de cobranza entre os días 5 de abril e 5 de xuño de 2016. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. Terceiro: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrucción ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. Cuarto: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. Quinto: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” Cangas, a 3 de marzo de 2016.—O Alcalde, Xosé Manuel Pazos Varela.
EXPOSICIÓN AO PÚBLICO A CONTA XERAL CORRESPONDENTE AO EXERCICIO 2015 POR UN PRAZO DE QUINCE DÍAS
ADMINISTRACIÓN LOCAL — Municipal — Oia (Presupostos e cadros de persoal, 23/11/2016)

En cumprimento de canto dispón o artigo 212 do Texto refundido da Lei reguladora das facendas locais, aprobado por Real decreto lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a conta xeral correspondente ao exercicio 2015, por un prazo de quince días, para que durante ese prazo e oito días máis, poidan formularse reclamacións, reparos ou observacións. En Oia, a 11 de novembro de 2016.—A Alcaldesa, Cristina Correa Pombal. *Asdo dixitalmente á marxe
NOTIFICACIÓN INFRUCTUOSA LC 12/12
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 23/03/2016)

De conformidade có disposto no artigo 59.5 da lei 30/1992 de 26 de novembro do Réxime Xurídico das Administracións Públicas e do Procedemento Administrativo Común, modificada, entre outras, pola lei 4/1999; intentada a notificación persoal polo servizo de notificacións deste concello a Dimitar Nikolov Ghoulam Escotto en representación de Tekplus Aerospace S. L. no lugar indicado como domicilio e sen que fose posible practicala, cítase á interesada no prazo de 10 días contados dende o día seguinte ó da publicación deste anuncio no BOP de Pontevedra. Tendo en conta o recollido no artigo 61 da lei 30/1992 de 26 de novembro do Réxime Xurídico das Administracións Públicas e do Procedemento Administrativo Común, modificada, entre outras, pola lei 4/1999, faíselle saber á interesada que o texto íntegro do acto que se notifica atópase ó seu dispor nas dependencias de urbanismo, sitas na casa do concello do Porriño, na rúa Antonio Palacios nº1, para a súa consulta e recollida no prazo arriba indicado. Transcorrido o devandito prazo entenderase feita a notificación do acto que a seguir indícase. Interesada: Sonia Díaz Costa en representación de Tekplus Aerospace S. L. Último enderezo coñecido: Pol. Ind. A Granxa-Par 88-Rúa D O PORRIÑO(PONTEVEDRA) Asunto: Acordo da xunta de goberno local de data 03-12-15 O Porriño, 9 de marzo de 2016.—O concelleiro delegado de Urbanismo, Comercio e Industria. (Decreto da alcaldía do 17-06-15 – BOP nº 123 do 30-06-15), Marcelino Coto Troncoso.
DH. A36.46213. SOLICITUDE DE CARLOS SEABRA SUÁREZ DE CONCESIÓN DUN CAUDAL, PROCEDENTE DUN POZO, NO LUGAR DE ALDEA, PARROQUIA DE GAXATE (SAN PEDRO), NO CONCELLO DE A LAMA.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 17/06/2016)

D. Peter Paul Arenys Molins, pasaporte FH729284, solicita de Augas de Galicia un caudal de 0,01 l/s procedente dun (1) pozo no lugar de A Aldea, parroquia de Gaxate (San Pedro), Concello de A Lama, e con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Captación de auga mediante a realización dun pozo de barrena duns 50 m de prof., equipado cunha bomba hidráulica de 2,0 CV de pot. situada encima do pozo nunha caseta de bombeo con muros de pedra en edificación cilíndrica de 2,5 Ø m e 2,5 m de altura que bombea auga ata un depósito anexo e soterrado de dimensións de 3,0 x 3,0 x 2,0 m3 (18.000 l de cap.), do que sae unha tubaxe de PE de 50 Ø mm e 250 m de lonx. aprox. ata a vivenda, co seu percorrido atravesando o Reguiero de Vilariño e un camiño público. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de A Lama ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, 29 de febreiro de 2016.—O Xefe de Área de Autorizacións e Concesións, Kevin Armando Rakowski Anguren.
APROBACIÓN INICIAL DE ORDENANZAS FISCAIS DISTRIBUCIÓN DE AUGA E IMPOSTO SOBRE INCREMENTO DO VALOR DOS TERREOS DE NATUREZA URBANA
ADMINISTRACIÓN LOCAL — Municipal — Moaña (Ordenanzas e Regulamentos, 15/07/2016)

O Pleno do Concello de Moaña, celebrado en sesión do 30 de xuño de 2016, adoptou, entre outros, os seguintes acordos de aprobación provisional: 1.—Aprobación inicial da ordenanza fiscal reguladora da taxa por servizos de distribución de auga.2.—Aprobación inicial da ordenanza fiscal reguladora do imposto sobre o incremento do valor dos terreos de natureza ubana. Os expedientes atópanse na Oficina de Secretaría deste Concello para información pública e audiencia ás persoas interesadas durante o prazo de 30 días hábiles, para que poidan presentar no seu caso, reclamacións e suxestións de conformidade cos artigos 17 do RDL 2/2004 de 5 de marzo polo que se aproba o Texto Refundido da Lei Reguladora das Facendas Locais e 49 da Lei 7/85 de Bases de Réxime Local. Moaña, 05 de xullo de 2016.—A Alcaldesa, Marta Freire Riobó.
DH. W36.53039. SOLICITUDE DE CONSTRUCTORA SAN JOSÉ PARA AUTORI-ZACIÓN DE OBRAS PARA A CONSTRUCCIÓN DA AUTOVÍA DENOMINADA A-57ENTRE VILABOA E A ERMIDA NO CONCELLO DE PONTEVEDRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 28/10/2016)

As obras solicitadas consisten na construción da autovía denominada “A-57”, entre Vilaboa e A Ermida. Dito tramo ten 6.480 m de lonxitude e contará con dous enlaces e quince estruturas: 5 pasos superiores, 6 inferiores e 4 viadutos (río Pintos, río do Pobo, rego do Barco. O viaduto sobre o río Pintos terá 90 m de lonxitude; o situado sobre o río do Pobo 104 m, e o situado sobre o rego do Barco 159,00 metros O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 26 de setembro de 2016.—O xefe da Área de Autorizacións e Concesións, Sorin Viorel Gingell Teunissen.
IN407A 2016/534-4. SOLICITUDE DA COMPAÑÍA DE ELECTRIFICACIÓN S. L., DE INSTALACIÓN DE LMTS, CT ACEÑAS (ILLA DE AROUSA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 20/10/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: LMT SUBTERRÁNEA A 20 KV CON CONDUCTOR RHZ1 EN TRES TRAMOS: CENTRO DE TRANSFORMACIÓN DE 250 KVA, R. T. 20 KV/420-242 V, SITUADO EN ACEÑAS, ILLA DE AROUSA. Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 12 de setembro de 2016.—O xefe territorial, Ignacio Rial Santomé.
APROBACIÓN INICIAL DE EXPTE. DE MODIFICACIÓN DE CRÉDITOS NÚM.5/2016.
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 20/10/2016)

A Xunta Veciñal da Entidade Local Menor de Bembrive, en sesión extraordinaria e urxente realizada o 10 de outubro de 2016, aprobou inicialmente, dada a inexistencia de crédito axeitado ou suficiente no estado de gastos do vixente orzamento, expediente de Modificación de Créditos núm.5/2016, que ten por obxecto un suplemento de crédito por importe de 140.307,10 euros e un crédito extraordinario por importe de 20.000,00 euros con cargo ao remanente líquido de tesourería para gastos xerais. De conformidade co sinalado no artigo 177.2 do Texto Refundido da Lei de Facendas Locais, aprobado por R. D. Lex.2/2004, de 5 de marzo, en concordancia co indicado no artigo 169.1 do mesmo texto legal, mediante o presente anuncio exponse ao público o expediente incoado ao obxecto de que os interesados, no prazo dos 15 días hábiles seguintes ao de publicación deste anuncio, poidan examinar o expediente e presentar ante a Xunta Veciñal as reclamacións que consideren oportunas. O expediente de modificación 5/2016 entenderase definitivamente aprobado no caso de que durante o prazo citado non se presentaran reclamacións. Bembrive, 11 de outubro de 2016.—O Alcalde Pedáneo, Derek Thomas Lodeiro Fogueras.
CONTRATACIÓN DO SERVIZO DE AXUDA NO FOGAR ANO 2016
ADMINISTRACIÓN LOCAL — Municipal — Nigrán (Contratos administrativos, 18/03/2016)

Por Resolución da Alcaldía-Presidencia de 03/03/2016, estimouse o recurso de reposición interposto pola empresa “Tu mayor amigo SL” no sentido de aceptar a incorporación ao expediente, como documentación complementaria, da información que permita a avaliación dos custes laborais e publicar un novo anuncio de licitación abrindo un novo prazo de 15 días naturais para a presentación de ofertas. A información relativa ós custos laborais publicase no Perfil do Contratante do Concello. a) Organismo: Concello de Nigrán (Pontevedra). b) Dependencia que tramita o expediente: Departamento de Contratación. c) Número de expediente: 2015/125C a) Descripción do obxecto: CONTRATACIÓN DO SERVIZO DE AXUDA NO FOGAR d) Prazo de execución (meses): 2 anos contados a partir do 01/03/2016 ou da sinatura do contrato se fose posterior. e) Prórroga: O contrato poderá prorrogarse por períodos de un ano ata un máximo de catro anos de duración total. a) Tramitación: Ordinaria b) Procedemento: Aberto. c) Forma: Concurso. Importe total (euros): Establécese como prezo máximo do contrato a cantidade de 12,00 Euros/hora (sen IVE) e será igual para libre concorrencia e dependencia, para todos os días da semana, incluídos domingos e festivos, ata un máximo anual de 165.000,00 Euros (IVE incluído) do custo anual do contrato. Para os usuarios de libre concorrencia aplicarase o IVE do 10% e para os usuarios de dependencia o IVE do 4%. a) Entidade: Concello de Nigrán. b) Enderezo: Praza da Constitución nº1 c) Localidade e código postal: Nigrán 36350 d) Teléfono: 986 365 000 e) Telefax: 986 383 943 f) Data límite de obtención de documentos e información: A do fin do prazo de presentacion de ofertas. a) Clasificación: Non se require clasificación a) Data límite de presentación: 15 días naturais contados a partir da publicación do novo Anuncio de Licitación no Boletín Oficial da Provincia de Pontevedra (BOP). b) Documentación a presentar: A indicada no prego de condicións. c) Lugar de presentación: 1. Entidade: Concello de Nigrán.2. Enderezo: Praza da Constitución nº1.3. Localidade e código postal: Nigrán 36350. a) Entidade: Concello de Nigrán (Pontevedra). d) Data: décimo día hábil contado a partir do seguinte ó de finalización do prazo de presentación das ofertas (se coincidise en sábado aplazarase ó seguinte día hábil). e) Hora: 13,00 horas. Por conta do contratista.www.nigran.org. Nigrán, 8 de marzo de 2016.—O Alcalde-Presidente, Juan A. González Pérez.
EXPOSICIÓN PÚBLICA DA CONTA XERAL DE 2015, INFORMADA POLA COMISIÓN DE CONTAS O 27/09/2016
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 04/10/2016)

Formulada e rendida a Conta Xeral do Orzamento da Entidade Local Menor de Bembrive correspondente ao exercicio de 2015, informada pola Comisión Especial de Contas en sesión do 27 de setembro de 2016, exponse ao público cos documentos que a xustifican na Secretaría desta Entidade, polo prazo de quince días hábiles contados a partir do seguinte ao da inserción do presente anuncio no Boletín Oficial da Provincia, ao obxecto de que os interesados lexítimos poidan examinala e formular por escrito os reparos e observacións que consideren pertinentes durante o expresado prazo de exposición e os oito días seguintes, de conformidade co disposto no art.212 do R. D. L.2/2004, do 5 de marzo, do Texto Refundido da Lei de Facendas Locais. Bembrive, a 28 de setembro de 2016.—O Alcalde Pedáneo, Abdias Teresa Gema Carmona Silano.
EXPEDIENTE DE MODIFICACIÓN DE CRÉDITOS
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 11/02/2016)

O Pleno da Corporación, na sesión celebrada o día vinte e nove de xaneiro de dous mil dezaseis, aprobou con carácter provisional o Expediente de Modificación de crédito nº 01/16: Crédito extraordinario financiado con baixas por anulación, por importe de de 248.847,10 €. De conformidade co disposto nos artigos 169 e 177.2 do R. D. L.2/2004, Texto Refundido da Lei reguladora das Facendas Locais, artigos 20.1 e 38.2 do R. D. 500/90, de 20 de abril, o devandito expediente exponse ó público durante un prazo de quince días hábiles, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examina-lo expediente e presentar reclamacións ante o Pleno, segundo establece o artigo 169 do citado R. D. L.2/2004. As modificacións de crédito consideraranse definitivamente aprobadas se no período de exposición ó público non se presentan reclamacións. No caso contrario, o Pleno disporá dun mes para resolvelas, que se contará a partires do día seguinte á finalización do prazo de exposición. En Salvaterra de Miño, a 3 de febreiro de 2016.—O Alcalde, Arturo Grandal Vaqueiro.
DH. W36.55326. SOLICITUDE DE VEGO SUPERMERCADOS SAU, DE AUTO-RIZACIÓN DE OBRAS NO LUGAR DE ASNELLE DE ABAIXO, PARROQUIA DE REBOREDA (SANTA MARÍA), CONCELLO DE REDONDELA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 14/12/2016)

Vego Supermercados, SAU solicita de Augas de Galicia co CIF: Q1500378C, a autorización de obras no lugar de Asnelle de Abaixo, parroquia de Reboreda (Santa María), Concello de Redondela (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.55326 As obras solicitadas consisten nun aparcadoiro e acceso a supermercado na estrada de Pazos 12 no lugar de Asnelle de Abaixo. Parroquia de Reboreda (Santa María), no concello de Redondela, (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 15 de novembro de 2016.—O Xefe da Área de Autorizacións e Concesións, Noelia Estefania Cristica Justel.
SOLICITUDE DE UNIÓN FENOSA DISTRIBUCIÓN, DE AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE AS NEVES. (EXPEDIENTE IN407A 2016/183-4).
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 13/07/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 16 de xuño de 2016.—O xefe territorial, Ignacio Rial Santomé.
APROBACIÓN INICIAL ORZAMENTO XERAL 2017
ADMINISTRACIÓN LOCAL — Municipal — Entidade Local Menor de Pazos de Reis (Tui) (Presupostos e cadros de persoal, 29/11/2016)

Aprobado inicialmente pola Xunta Veciñal, o presuposto para o exercicio económico do 2017, en cumprimento do disposto no artigo 169.1 do RDL 2/2004 do 5 de marzo, e disposicións concordantes, exponse ó público, polo prazo de quince días hábiles, que comezarán a contar dende o seguinte ó da inserción do presente edicto no “Boletín Oficial” da provincia, ó obxecto de que durante o mesmo se poidan face-las reclamacións e suxerencias que se consideren oportunas, as que deberán ser dirixidas ó Presidente desta Entidade. Pazos de Reis, a 22 de novembro de 2016.—O Presidente, Enrique Pérez Martínez.
APROBACIÓN INICIAL DOS ESTATUTOS DA ENTIDADE DE CONSERVACIÓN DA URBANIZACIÓN A GRANJA DE TOMÉ, EN A PELADA-RENZA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 05/09/2016)

Por Resolución da Alcaldía, de 9/8/2016, aprobouse inicialmente os estatutos da entidade de conservación da urbanización Granja de Tomé, en A Pelada – Renza, promovido por don Urbici Barrameda Qaidi e/n Galaitec, S. L. De conformidade co establecido no artigo 162 do Regulamento de Xestión Urbanística, ditos estatutos estarán expostos ó público, na Xerencia de Urbanismo, durante o prazo de VINTE DÍAS, contados a partir do seguinte ó da publicación deste anuncio no Boletín Oficial da Provincia, durante os cales poderán ser examinados pro cantas persoas se consideren afectadas e formular as alegacións que estimen pertinentes. O que se fai público para xeral coñecemento. Vilagarcía de Arousa, a 11 de agosto de 2016.—O Alcalde, Alberto Varela Paz.
EXPEDIENTE DE BAIXAS POR INCLUSIÓN INDEBIDA NO PADRÓN MUNICIPAL DE HABITANTES DESTE CONCELLO
ADMINISTRACIÓN LOCAL — Municipal — Poio (Outros documentos, notificacións e informacións públicas, 22/11/2016)

Visto o expediente tramitado sobre BAIXA por Inclusión Indebida no Padrón Municipal de Habitantes, que se tramita no Negociado de Estatística deste Concello, xa que, figurando inscritos no Municipio de Poio, en realidade non residen nel, incumprindo os requisitos establecidos no artigo 54 do Regulamento de Poboación e Demarcación Territorial das Entidades Locais de 11 de Xullo de 1986, modificado polo Real Decreto 2612/1996 de 20 de decembro; Unha vez intentada a notificación, de conformidade co artigo 42 da Lei 39/2015, do 1 de outubro, do Procedemento Administrativo Común das Asministracions Públicas, non podendo levarse a cabo ó non acudir os interesados, a Resolución da Alcaldía de data 18 de abril de 2016 RESOLVEU: 1º) Avogar a competencia delegada na Xunta de Goberno Local en materia de empadroamento para proceder á resolución do expediente de Baixa por Inclusión Indebida e 2º) Procédese a instar a Baixa por Inclusión Indebida abríndose un trámite de audiencia no prazo de quince días, contados desde o día seguinte á publicación deste anuncio no Boletín Oficial do Estado e publicarase no taboleiro de anuncios deste Concello de Poio, para que os interesados, que se relacionan, poidan presentar ante esta Alcaldía as alegacións que consideren pertinentes respecto á súa situación no padrón de habitantes, facéndoselles saber que, rematado o devandito prazo, entenderase que renuncian a figurar empadroados/as neste Concello e continuarase cos trámites relativos á baixa de oficio das seguintes persoas: Poio, a 14 de noviembre de 2016.—O Alcalde, Luciano Sobral Fernández.
APROBACIÓN DEFINITIVA DA RELACIÓN DE POSTOS DE TRABALLO
ADMINISTRACIÓN LOCAL — Municipal — Meis (Persoal, oposicións, 14/10/2016)

O Pleno deste Concello, en sesión celebrada o día 08 de agosto de 2016, acordou aprobar inicialmente a Relación de Postos de Traballo deste Concello. Con data 12 de agosto de 2016 publicouse Anuncio de aprobación inicial da Relación de Postos de Traballo no Boletín Oficial da Provincia de Pontevedra número 154, expoñéndose ó público durante un prazo de 20 días hábiles a contar dende o seguinte ao de publicación no Boletín Oficial da Provincia, durante os cales os interesados puideron examinala e presentar reclamacións ante o Pleno. Presentadas reclamacións durante o citado prazo, o Pleno deste Concello procedeu á resolución das mesmas e á aprobación definitiva da Relación de Postos de Traballo, en sesión de 26-09-2016. De conformidade co establecido no artigo 127 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, por medio do presente anuncio, procédese á publicación íntegra da mencionada modificación e o resultado da relación de postos. Contra a aprobación definitiva da aprobación da RPT poderá interpoñerse directamente recurso contencioso-administrativo, na forma e prazos que establecen as normas de dita xurisdicción, o que non suspenderá por si só a súa aplicación. Meis, 7 de outubro de 2016.—O alcalde, José Luis Pérez Estévez.
DH. W36.54631. SOLICITUDE DO CONCELLO DE FORNELOS PARA AUTO-RIZACIÓN DE OBRAS DE CONSTRUCIÓN LIÑA ELÉCTRICA AÉREA DE BAIXA TENSIÓN E POSTE NO LUGAR SAN VICENTE, PARROQUIA DE OITAVÉN, FORNELOS DE MONTES
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 28/11/2016)

O Concello de Fornelos de Montes solicita de Augas de Galicia co CIF: Q1500378C, a autorización de obras no lugar de San Vicente, parroquia de Oitavén (San Vicente), Concello de Fornelos de Montes (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54631. As obras solicitadas consisten na construción de liña eléctrica aérea de baixa tensión de 57 ml de lonxitude e máis instalación dun poste con luminaria, en parcelas de número 446, 449 e 486 do polígono 5, en zona de afección cun cruzamento por riba do leito dun rego sen nome afluente do río San Benito, no lugar de San Vicente, parroquia de Oitavén, Concello de Fornelos de Montes. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fornelos de Montes ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de novembro de 2016.—O Xefe da Área de Autorizacións e Concesións, Maria Matea Bifante Lazar.